Bussiliinide mahud ei kasva, raha läheb siiski rohkem kui 2022. aastal
#000003
Kõik ühistranspordikeskused üle Eesti on esitanud transpordiametile uue aasta rahavajadused. Liinikilomeetrite maht jääb suures pildis küll samaks, kuid elukalliduse tõttu tuleb uuel aastal ühistranspordikeskustele bussiliinide käigushoidmiseks maksta siiski rohkem raha kui käesoleval aastal.
#000005
Transpordiameti ühistranspordiosakonna juhataja Andres Ruubas rääkis ERR-ile, et: ligikaudselt läheb raha 75 miljonit summas, aga suures plaanis edastas enamik ühistranspordikeskusi taotlusi samas liinimahus, mis käesoleval aastal.
#000006
Nii näiteks sõidetakse Tartumaal riigi toel ka järgmisel aastal veidi üle 4,1 miljoni liinikilomeetri.
#000007
MTÜ Tartumaa ühistranspordikeskuse juhataja Maikl Aunapuu sõnul on soov siiski kilomeetreid uuel aastal juurde lisada. Juba käesoleva aasta viimane kvartal näitas, et sõitjate arv on kasvutrendis ning täiendavaid väljumisi oma eelarvevahendite piires lisati sügisel juurde Elva ja Luunja suunal. Uueks aastaks planeeritakse liinimahtu suurendada 110 000 kilomeetri võrra ning lisanduva mahu aitavad kinni maksta kohalikud omavalitsused, lisas Aunapuu.
#000008
"Peamegi tänama Tartu linna, Kambja valda, kes on siis oma rahaga õla alla pannud ja hetkel käivad läbirääkimised ka Nõo vallaga. Kohalikud omavalitsused siis oma eelarvetest on aidanud meid siis sellest olukorrast hetkel välja," ütles Aunapuu.
#000009
MTÜ Pärnumaa Ühistranspordikeskuse juhataja Andrus Kärpuk ütles, et reisijate arvu kasvu nii linna- kui maaliinidel võrreldes eelmise aastaga on märgata ka Pärnumaal ja seda vaatamata asjaolule, et Pärnumaa on üks nendest vähestest maakondadest, kus kõik inimesed maakonnaliinidega tasuta sõita ei saa.
#000010
Kärpuk ütles, et piletitulu tõttu on nende seis stabiilsem. Riigilt loodetakse dotatsiooni saada summas, mis lähtub eeldusest, et liinikilomeetrite maht järgmisel aastal Pärnumaal ei kasva: "Võrreldes selle aastaga see summa on siis suurem ainult niipalju kui me prognoosime tarbijahinnaindeksi kasvu võrreldes selle aastaga, sest vedajatele me maksame kilomeetri eest just summa, mis siis indekseeritakse indeksi muutusega. Kindlasti on Pärnu maakonnas riigi toetuse vajadus väiksem piletitulude võrra."
#000012
Ruubase sõnul ei ole muudatusi uuel aastal oodata ka piletihindades. Need maakonnad, kus praegu saavad kõik inimesed tasuta bussiliiniga maalt linna, saavad seda hüve kasutada ka uuel aastal.
#000013
Ka Aunapuu ütles, et Tartumaa ühistranspordikeskuses ei ole olnud arutelusid nullpileti kaotamise teemal: "Kui riik eraldab meile järgmiseks aastaks liinikilomeetreid sama palju kui käesolevaks aastaks, siis meil ei ole vajadust piletihinda kehtestada."
#000014
Luurejuht Budanov saab Ukraina uueks kaitseministriks
#000018
Uibo: rekordeid ei tulnud, aga tulemused olid mõistlikud
#000020
Flora alistas viimase minuti väravast Austria viienda meeskonna
#000021
USA tulistas oma õhuruumis hulkuva Hiina õhupalli alla
#000026
Vene naftale seatud piirangute tõttu võib Soome lahe keskkond ohtu sattuda
#000028
Tänak võitis Otepää talverallil kõik kaheksa kiiruskatset
#000029
USA-s mõõdeti uueks tuulekülma rekordiks 77 miinuskraadi
#000030
USA tulistas alla oma õhuruumis hulkuva Hiina õhupalli
#000043
Endine Postimehe maja seisab Tartus tühjana
#000045
Võrumaal vallutatakse Eesti 20 kõrgeimat tippu
#000046
Vene majandus võib muutuda Hiina jüaanist sõltuvaks
#000047